CELEX: 52007XG1221(01)
Language: mt
Date: 2007-05-24
Title: Konklużjonijiet tal-Kunsill ta' l- 24 ta' Mejju 2007 dwar il-kontribut tas-settur kulturali u kreattiv għall-kisba ta' l-objettivi ta' Lisbona

21.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 311/7
            
         Konklużjonijiet tal-Kunsill ta' l-24 ta' Mejju 2007dwar il-kontribut tas-settur kulturali u kreattiv għall-kisba ta' l-objettivi ta' Lisbona
   (2007/C 311/07)
   IL-KUNSILL TA' L-UNJONI EWROPEA,
   
               1)
            
            
               Wara li kkunsidra l-Artikolu 151 tat-Trattat li jistabbilixxi l-Komunutà Ewropea,
            
         
               2)
            
            
               Wara li kkkunsidra t-tnedija ta' l-Istrateġija ta' Lisbona fil-Kunsill Ewropew ta' Brussel fit-22 u t-23 ta' Marzu 2005, b'fokus fuq it-tkabbir ekonomiku u l-ħolqien ta' aktar impjiegi u ta' impjiegi aħjar, kif ukoll il-Konklużjonijiet tal-Kunsill Ewropew tat-8 u d-9 ta' Marzu 2007 dwar l-attenzjoni partikolari li għandha tingħata għall-istimulu tal-potenzjal ta' l-SMEs, inklużi fis-setturi kulturali u kreattivi, bil-ħsieb tar-rwol tagħhom bħala mexxejja tat-tkabbir, il-ħolqien ta' l-impjiegi u l-innovazzjoni, (1)
               
            
         
               3)
            
            
               Waqt li jfakkar li l-kultura u l-kreattività għandhom funzjonijiet multipli soċjali, politiċi u ekonomiċi,
            
         
               4)
            
            
               Waqt li jinnota li l-Konvenzjoni ta' l-UNESCO dwar il-Protezzjoni u l-Promozzjoni tad-Diversità ta' Espressjonijiet Kulturali tissottolinja li l-attivitajiet, il-prodotti u s-servizzi kulturali għandhom natura kemm ekonomika kif ukoll kulturali,
            
         
               5)
            
            
               Konxju mill-istudju kkumissjonat mill-Kummisjoni dwar l-ekonomija tal-kultura fl-Ewropa, ippreżentat lill-pubbliku fl-14 ta' Novembru 2006, u b'mod partikolari l-enfasi tiegħu fuq l-importanza kbira tas-settur kulturali u kreattiv għall-kisba ta' l-objettivi ta' Lisbona u tal-potenzjal enormi tal-kultura Ewropea,
            
         
               6)
            
            
               Konvint, bil-ħsieb tar-rikonoxximent dejjem jikber li l-kultura tinsab fil-qalba tal-proġett Ewropew li fih għandu rwol uniku u indispensabbli, li l-post tal-kultura u ta' l-attivitajiet kreattivi jeħtieġ jiġi msaħħaħ meta tkun qed tiġi żviluppata l-Aġenda ta' Lisbona,
            
         
               7)
            
            
               Konxju li l-isforzi għal dak il-għan jistgħu biss jiffurmaw parti minn strateġija usa' li trid tiġi diskussa u definita fost oħrajn fid-dawl tal-Kommunikazzjoni tal-Kummissjoni dwar il-Kultura li jmiss, li għandha l-ħsieb tiddeskrivi r-rwol ċentrali tal-kultura u l-kreattività fil-proġett Ewropew sabiex tavvanza aġenda Ewropea għall-kultura,
            
         
               8)
            
            
               Konxju li s-suċċess ta' l-istrateġija ser jiddependi fuq bażi operattiva soda; għal dak il-għan li numru ta' azzjonijiet urġenti jistgħu u għandhom jiġu mwettqa, b'mod partikolari fl-oqsma li ġejjin: il-promozzjoni ta' tfassil ta' politika bbażata fuq l-evidenza fil-qasam tal-ġbir tad-data u l-iskambju ta' l-aħjar prattika, it-tisħiħ tar-rabta bejn l-edukazzjoni, it-taħriġ u l-kultura, u t-twettiq aħjar ta' l-użu tal-potenzjal ta' l-SMEs u l-istrutturi u l-programmi eżistenti,
            
         
               9)
            
            
               Waqt li jikkonferma l-intenzjoni tiegħu, bil-ħsieb tar-riżultati pożittivi li l-kooperazzjoni bejn l-Istati Membri dwar kwistjonijiet speċifiċi ta' rilevanza għall-kultura u l-attivitajiet kulturali taħt il-Pjanijiet ta' Ħidma tal-Kunsill għall-Kultura 2002-2007 (2) pproduċiet, biex ikompli dik il-forma ta' kooperazzjoni bejn l-Istati Membri u b'hekk jiddeċiedi, fi żmien debitu, dwar pjan ta' ħidma ġdid mill-2008,
            
         JINNOTA li r-riżultati ta' l-istudju dwar l-ekonomija tal-kultura fl-Ewropa msemmi hawn fuq jipprovdi evidenza li:
   
               —
            
            
               kreattività kulturali u s-setturi ekonomiċi mibnija madwarha diġà jagħmlu kontribut dirett u sinifikanti għat-tkabbir ekonomiku u l-impjieg, is-settur kulturali li għaddej minn tkabbir ogħla minn dak ekonomiku in ġenerali, u wara li ra żieda fl-impjieg ogħla minn impjieg fl-ekonomija usa',
            
         
               —
            
            
               attivitajiet kulturali u industriji kreattivi, bħall-arti viżwali u dik teatrali, il-wirt, il-film u il-videjo, it-televiżjoni u r-radju, il-medja ġdida u emerġenti, il-mużika, il-kotba u l-istampa, id-disinn, l-arkitettura u r-reklamar għandhom ukoll rwol kritiku fl-għotja ta' spinta lill-innovazzjoni u t-teknoloġija, u huma l-magni prinċipali tat-tkabbir sostenibbli fil-futur,
            
         
               —
            
            
               b'mod partikolari, id-disponibbiltà ta' kontenut kreattiv ta' kwalità għolja hija l-mexxej prinċipali fil-bidu ta' l-użu ta' teknoloġiji ġodda, b'mod partikolari l-internet broadband, it-televiżjoni diġitali u l-komunikazzjoni bit-telefons ċellulari,
            
         
               —
            
            
               il-ħaddiema awtonomi, l-mikro-intrapriżi, u l-intrapriżi żgħar u ta' daqs medju fis-settur kulturali għandhom rwol dejjem aktar ċentrali fit-tmexxija 'l quddiem ta' l-iżvilupp tiegħu minn dawk f'setturi oħrajn,
            
         
               —
            
            
               b'kont meħud tar-rabtiet mill-qrib tiegħu ma' ambjent kulturali u lingwistiku speċifiku u għeruq reġjonali qawwija, il-produzzjoni ta' prodotti u servizzi fis-settur kulturali mhux faċilment trasferibbli u għalhekk jifforma bażi stabbli u sostenibbli għal strateġiji lokali u reġjonali għat-tkabbir ekonomiku u l-koeżjoni soċjali.
            
         JISSOTTOLINJA li s-setturi kulturali u kreattivi jagħmlu kontribut speċjali u multi-dimensjonali lejn it-tisħiħ tal-kompetittività globali ta' l-Ewropa, b'kont meħud li:
   
               —
            
            
               Ir-rikkezza tal-ħajja kulturali ta' l-Ewropa ssaħħaħ l-attrazzjoni ta' l-ibliet u r-reġjuni tagħha bħala ċentri globali ta' attività ekonomika,
            
         
               —
            
            
               Ir-rikkezza, il-wirt u d-diversità kulturali ta' l-Ewropa jagħmluha destinazzjoni attraenti għat-turisti kulturali minn madwar id-dinja kollha,
            
         
               —
            
            
               il-kontenut kulturali u l-kreattività ser ikollhom rwol aktar importanti fil-kompetittivita globali ta' l-Ewropa.
            
         JIRRIKONOXXI li:
   
               —
            
            
               jibqa' n-nuqqas ta' evidenza komparabbli solida fl-livell ta' l-Istati Membri u dak Komunitarju li jippermetti l-kontribut ekonomiku tas-setturi kulturali u kreattivi għall-ekonomija ta' l-UE, b'mod partikolari bħala riżultat ta' miżuri ta' politika, li għandhom jiġu valutati b'mod xieraq,
            
         
               —
            
            
               hemm nuqqas ta' informazzjoni, taħriġ u parir speċjalizzat biex jgħinu l-professjonisti kreattivi u kulturali jiżviluppaw l-output kreattiv tagħhom fi prodotti u servizzi ekonomiċi ta' suċċess,
            
         
               —
            
            
               attenzjoni insuffiċjenti mogħtija lis-setturi kulturali u kreattivi fl-implimentazzjoni ta' programmi Komunitarji ta' appoġġ prinċipali u inizjattivi tista' tfixxkel l-progress fil-kisba ta' l-objettivi ta' l-aġenda ta' Lisbona,
            
         
               —
            
            
               fl-ostakoli fis-suq intern għadhom ixxeklu l-moviment liberu ta' persuni kreattiv, attivitajiet kulturali u d-distribuzzjoni diġitali ta' prodotti u servizzi,
            
         
               —
            
            
               l-SMEs fis-setturi kulturali u kreattivi jkomplu jiġu ffaċċjati b'numru ta' diffikultajiet p.e. f'termini ta' aċċess għal finanzjament.
            
         JIEĦU NOTA TA'
   l-attivitajiet fuq il-livell ta' l-esperti bdew fl-ewwel nofs ta' l-2007 biex jiġu valutati mistoqsijiet speċifiċi inkluża l-istatistika relatati mal-kontribut tas-setturi kulturali u kreattivi għat-tkabbir ekonomiku u l-impjieg, li jinvolvu l-atturi professjonisti/il-partijiet interessati rilevanti.
   JISTIEDEN
   A.   BIL-ĦSIEB TAL-PROMOZZJONI TA' TFASSIL TA' POLITIKA BBAŻATA FUQ L-EVIDENZA
   lill-Kummissjoni biex
   
               —
            
            
               issaħħaħ il-ħidma tagħha, billi tibni fuq il-ħidma mwettqa fil-qafas ta' l-EUROSTAT bħal segwitu tar-Riżoluzzjoni tal-Kunsill ta' l-20 ta' Novembru 1995 dwar il-promozzjoni ta' l-istatistika dwar il-kultura u t-tkabbir ekonomiku (3),
            
         
               —
            
            
               issegwi l-ħidma mwettqa fil-qasam ta' l-istatistika kulturali f'termini ta' definizzjonijiet u metodoloġiji u tevalwa l-ħidma diġà mwettqa, bil-ħsieb b'mod partikolari li tiġi infurmata l-implimentazzjoni ta' l-element kulturali tal-programm propost Komunitarju dwar l-istatisitika 2008 sa 2012 (4),
            
         
               —
            
            
               tikkoopera, kif xieraq, ma' istituzzjonijiet internazzjonali rilevanti oħrajn;
            
         lill-Istati Membri biex
   
               —
            
            
               jagħtu l-appoġġ sħiħ tagħhom għall-isforzi tal-ħbir tad-data, speċjalment permezz ta' l-implimentazzjoni effiċjenti jew il-formulazzjoni fejn xieraq ta' metodoloġija ta' ġbir tad-data, waqt li tiġi evitata l-impożizzjoni ta' aktar piż amministrattiv fuq kumpanniji u organizzazzjonijiet,
            
         
               —
            
            
               jiżviluppaw każistika u studji ta' impatt, kif meħtieġ;
            
         lill-Istati Membri u lill-Kummissjoni biex
   
               —
            
            
               jiddeċiedu dwar aktar prijoritajiet u jidentifikaw oqsma ġodda ta' ġbir tad-data biex ikejlu l-kontribut tal-kultura u l-industriji kreattivi għall-Aġenda ta' Lisbona,
            
         
               —
            
            
               jippromwovu u jiżguraw l-iskambju regolari ta' l-aħjar prattika fil-qasam ta' l-ekonomija tal-kultura u s-setturi kreattivi.
            
         B.   BIL-ĦSIEB TAT-TISĦIĦ TAR-RABTA BEJN L-EDUKAZZJONI, IT-TAĦRIĠ U S-SETTURI KULTURALI U KREATTIVI
   lill-Istati Membri biex
   
               —
            
            
               jevalwaw jekk l-aspetti ta' maniġġar humiex indirizzati suffiċjentament fi studji kulturali u ta' wirt u skemi ta' taħriġ u jippromwovux id-disponibbilta ta' kapaċitajiet ta' taħriġ maniġerjali, negozju u intraprenditorjali speċifikament imfassla għal professjonisti fl-industriji kulturali u kreattivi, u jsaħħu d-dimensjoni kulturali fl-istudju ta' l-ekonomija u n-negozju;
            
         lill-Istati Membri u lill-Kummissjoni biex
   
               —
            
            
               jippromwovu kuntatti u kooperazzjoni bejn is-settur kreattiv u d-dinja tan-negozju biex tiżdied il-konoxxenza dwar din ta' l-aħħar fir-rigward tal-potenzjal tas-settur kulturali u kreattiv,
            
         
               —
            
            
               jippromwovu s-sinerġiji bejn il-kultura u l-edukazzjoni bil-ħsieb li jiġu żviluppati ħiliet kreattivi.
            
         Ċ.   BIL-ĦSIEB LI JIĠI MASSIMIŻŻAT IL-POTENZJAL TA' INTRAPRIŻI ŻGĦAR U TA' DAQS MEDJU FIS-SETTURI KULTURALI U KREATTIVI
   lill-Istati Membri u lill-Kummissjoni biex
   
               —
            
            
               jistimulaw attivitajiet immirati lejn il-massimizzar tal-potenzjal ekonomiku tal-kultura u l-kreattività mill-SMEs, li jrawwmu l-kooperazzjoni u l-iżvilupp tan-netwerks,
            
         
               —
            
            
               jiffaċilitaw l-aċċess ta' l-SMEs għall-finanzjament,
            
         
               —
            
            
               jisaħħu skambji reċiproċi bbilanċjati ta' prodotti u servizzi kulturali ma'pajjiżi terzi, bil-ħsieb li tiġi promossa d-diversità kulturali u li jiġi msaħħaħ id-djalogu interkulturali,
            
         
               —
            
            
               jiġi żgurat il-ħarsien tad-drittijiet tal-proprjetà intellettwali u titkompla l-ġlieda kontra l-falsifikazzjoni u l-piraterija ta' prodotti fis-setturi kulturali u kreattivi internazzjonalment.
            
         D.   BIL-ĦSIEB LI JSIR UŻU AĦJAR TA' STRUTTURI PROGRAMMI U INIZZJATTIVI EŻISTENTI
   lill-Kummissjoni biex
   
               —
            
            
               issaħħaħ il-koordinazzjoni ta' attivitajiet rilevanti għall-kultura u l-industriji kreattivi peress li dawn qed jiġu mwettqa fl-oqsma ta' politika differenti ta' l-UE bil-ħsieb li jiġi immassimizzat l-impatt tagħhom fuq l-Aġenda ta' Lisbona u jiġi żgurat li jittieħed kont sħiħ tas-setturi kulturali u kreattivi,
            
         
               —
            
            
               tqiegħed enfasi akbar fuq is-setturi kulturali u kreattivi fil-kuntest ta' programmi u inizjattivi Komunitarji oħrajn,
            
         
               —
            
            
               tivvaluta aħjar kif programmi u inizjattivi Komunitarji diversi jagħmlu impatt fuq is-setturi kulturali u kreattivi;
            
         lill-Istati Membri u lill-Kummissjoni biex:
   
               —
            
            
               jagħmlu sforzi biex jużaw il-Fond ta' Koeżjoni u l-Fondi Strutturali b'mod aktar effiċjenti biex jottimizzaw l-appoġġ għall-SMEs fis-setturi kulturali u kreattivi.
            
         
      (1)  Dok. 7224/07, p. 4.
   
      (2)  Riżoluzzjoni tal-Kunsill tal-25 ta' Ġunju 2002 dwar pjan tal-ħidma ġdid dwar il-kooperazzjoni Ewropea fil-qasam tal-kultura u konklużjonijiet tal-Kunsill tas-16 ta' Novembru 2004 dwar il-Pjan ta' Ħidma għall-Kultura 2005-2006 (li ġie estiż sa l-aħħar ta' l-2007).
   
      (3)  ĠU L 327, 7.12.1995, p. 1.
   
      (4)  Proposta tal-Kummissjoni għal Deċiżjoni tal-Parlament Ewropew u tal-Kunsill dwar il-Programm Komunitarju dwar l-istatistika 2008 sa 2012, dok. 15536/06.